Kepler-80 is ’n ster in die sterrebeeld Swaan met ses eksoplanete. Die ontdekking van vyf planete om die ster is in Oktober 2012 aangekondig. Die heel binneste planeet is in 2016 bevestig. Die planete wentel baie naby om die ster; die semihoofas van die verste planeet is 1⁄12 van die afstand tussen die Aarde en die Son. Die radialesnelheidsmetode kon weens die ster se dofheid nie gebruik word om die bestaan van planete te bevestig nie. Kepler-80b en c is aanvanklik met die oorgangsmetode bevestig. Twee van die ander drie kandidate is in Februarie 2014 bevestig. Die heel binneste planeet is in 2016 bevestig. Kepler-80d, e, b, c en g se wentelbane is in ’n resonansie van 4:6:9:12:18. Konjunksies van d en e, e en b, b en c, en c en g kom in relatiewe tussenposes van 2:3:6:6 voor in ’n patroon wat hom sowat elke 191 dae herhaal. Driedubbele konjunksies kom nie voor nie. Kepler-80 by Simbad Besoek op 10 Januarie 2017 Brown, A.G.A.; et al. (Gaia collaboration) (Augustus 2018). "Gaia Data Release 2: Summary of the contents and survey properties".